钦定古今图书集成/明伦汇编/氏族典/第399卷 > 《廖用贤尚友录》 > 史弥巩
## 钦定古今图书集成/明伦汇编/氏族典/第399卷 > 《廖用贤尚友录》 > 史弥巩

按《宋史史弥巩传》：“弥巩，字南叔，弥远从弟也。好学强
记。绍熙四年，入太学，升上舍。时弥远柄国，寄理不获
试，淹抑十载。嘉定十年，始登进士第。时李𡌴开鄂，阃
知弥巩持论不阿，辟谘幕府事。端平初，入监都进奏
院，转对，有君子小人才不才”之奏，护蜀保江之奏。嘉
熙元年，出提点江东刑狱。岁大旱，饶、信、南康三郡大
祲，谓赈荒在得人。俾釐户为五甲，乙以等第赈粜，丙
为自给，丁籴而戊济，全活为口一百一十四万有奇。
饶州兵籍溢数，供亿不继，请汰冗兵。令下营门，大噪，
乃呼诸校谓曰：“汰不当，许自陈，敢哗者斩！”咸叩头请
罪，诸营帖然，廪给亦大省。召为司封郎中。以兄子嵩
之入相，引嫌丐祠，遂以直华文阁知婺州，提举崇禧
观。里居，绝口不道时事。卒，年八十五。子长肯之，终刑
部郎官；能之、有之、胄之，俱进士。